stanford-oval/wikipedia huggingface dataset:
בנג'מין זנדר
פעילותו החוץ-מוזיקלית

בנג'מין זנדר הצטיין כמרצה מבוקש וכמורה בתחום טיפוח היצירתיות, הניהול והמנהיגות והרצה בין היתר, תוך כדי הדגמות בפסנתר, בפורום הכלכלי העולמי בדבוס, בפני עובדי IBM, NASA, חברת הנפט של, ועידת TED, בריטיש טלקום וכו'. שיטותיו מקבלות השראה, בין היתר, מעקרונות "הפורום של לנדמרק" של ורנר ארהרד.
כתב ספר בתחומים הנ"ל - "אמנות האפשר", יחד עם אשתו השנייה, הפסיכותרפיסטית רוזמונד זנדר, שהתמחתה בטיפולים משפחתיים. ספר זה תורגם לשבע עשרה שפות. 
לבנג'מין זנדר יש שלושה ילדים - בת אחת מנישואיו הראשונים לפטרישיה 
ובת ובן מנישואיו השניים (החל מ-1981) לרוזמונד סטון. בני הזוג נפרדו בשנת 1986.
גם לאחיו מייקל ולוק יש כישורים מוזיקליים ועוסקים בנגינה בזמנם הפנוי.
הערות שוליים

↑  לא להחליף עם התזמורת הסימפונית של בוסטון, שהיא המפורסמת יותר
| --- | --- |
בקרת זהויות :  NLI: 987007310875705171  PLWABN: 9810535363105606  CANTIC: a10690050  CiNii: DA15200659  GND: 135123526  ISNI: 0000 0001 1459 7811  LCCN: n00095812  MusicBrainz: 1ff53f4c-a811-4937-8a6e-03674d6b741d  NLK: KAC201008913  NTA: 203706854  SUDOC: 140816178  VIAF: 11082803   WorldCat (עם VIAF): 11082803
מדליין פטץ'

| --- | --- |

 לידה:  18 באוגוסט 1994 (בת 30) פורט אורצ'רד, מחוז קיטסאפ, ארצות הברית ארצות הברית
 שם לידה:  Madelaine Grobbelaar Petsch 
 מדינה:  דרום אפריקה, ארצות הברית 
 תקופת הפעילות:  מ-2014
 עיסוק:  שחקנית ויוטיוברית
 מקום לימודים:  תיכון סאות' קיטסאפ  בית הספר לאמנויות של טקומה 
 פרסים והוקרה:  פרס בחירת הנוער (2017)
 פרופיל ב-IMDb
 
מדליין גרובלר פטץ' (באנגלית: Madelaine Grobbelaar Petsch; נולדה ב-18 באוגוסט 1994) היא שחקנית אמריקאית, אשר ידועה בעיקר בזכות תפקידה כשריל בלוסום בסדרה "ריברדייל" של רשת The CW.
ילדותה

מדליין נולדה ב-18 באוגוסט 1994 בפורט אורצ'רד, וושינגטון. בגיל שלוש החלה ללמוד מחול, ולאחר שנתיים תיאטרון. הוריה של פטץ' דרום אפריקאים במוצאם, והיא בילתה עד גיל 10 במעברים בין דרום אפריקה לוושינגטון. פטץ' חוותה בריונות בילדותה, בשל שערה האדמוני הטבעי, מבטאה הדרום אפריקאי. לאחר שסיימה את לימודי התיכון עברה ללוס אנג'לס. למדליין אח אחד.
קריירה

בשנת 2014 הופיעה בפרסומת לקוקה-קולה.
בפברואר 2016 היא לוהקה לתפקיד שריל בלוסום ב"ריברדייל", לאחר שבתחילה הייתה אמורה להיבחן לתפקיד בסדרה "אגדות המחר", וצילומי הסדרה החלו בספטמבר של אותה שנה.
בשנת 2019, גילמה את דמותה של שרה בסרט האימה "פולארויד". בשנת 2020 שיחקה בתפקיד הראשי בסרט מותחן הפסיכולוגי "תועה באפלה" שביים קופר קארל ומבוסס על סרטו הקצר באותו שם משנת 2017.
חיים אישיים

בגיל 14 אימצה אורח חיים טבעוני לאחר שהייתה צמחונית כל חייה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | The Hive | נערה #2 |  |
| 2016 | The Curse of Sleeping Beauty | אלייזה |  |
| 2017 | שיזד*** הנשף | מריסה |  |
| 2019 | פולארויד | שרה |  |
| 2020 | תועה באפלה | אלן אשלנד | גם מפיקה-שותפה |
| 2022 | Jane | אוליביה ברוקס | גם מפיקה |
| 2022 | יד הגורל | קלמנטיין פראט |  |
| 2024 | הזרים – חלק 1 (אנ') | מאיה לוקאס |  |
| 2025 | הזרים – חלק 2 (אנ') | מאיה לוקאס |  |
| 2025 | הזרים – חלק 3 (אנ') | מאיה לוקאס |  |
| TBA | The Express | לוסי |  |
| TBA | Maintenance Required | צ'רלי |  |
| TBA | Hotel for the Holidays | ג'ורג'יה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | אמא בהזמנה | בתולת-ים | פרק: "Gone Batty" |
| 2017 - הווה | ריברדייל | שריל בלוסום | תפקיד ראשי (6 עונות); 114 פרקים |
| 2020 | Acting for a Cause | ג'יין בנט | פרק: "Pride and Prejudice" |
| 2020 | משפחת סימפסון | סלואן | דיבוב; פרק: "The Hateful Eight-Year-Olds" |
פרסים ומועמדויות

| שנה | פרס | קטגוריה | פרס עבור | תוצאה |
| --- | --- | --- | --- | --- |
| 2017 | פרסי בחירת הנוער | Choice Hissy Fit | ריברדייל | זכייה |
| 2019 | פרסי בחירת הנוער | Choice Ship | ריברדייל | מועמדות |
צ'ארלי מרפי (שחקנית)

| --- | --- |
אין תמונה חופשית
 לידה:  19 באפריל 1988 (בת 36) אניסקורתי, אירלנד 
 שם לידה:  Charlotte Murphy 
 מדינה:  אירלנד 
 תקופת הפעילות:  מ-2009 
 http://www.lisarichards.ie/actorsf/charlie-murphy-actor
 פרופיל ב-IMDb
 
שארלוט מרפי (באנגלית: Charlotte Murphy; נולדה ב-19 באפריל 1988) היא שחקנית אירית.
ביוגרפיה

מרפי נולדה ב-19 באפריל 1988 באניסקורת'י שבמחוז וקספורד למשפחה בת שישה ילדים. הוריה, פט וברנדה, הם הבעלים של מספרה. כשהייתה בת 12 המשפחה עברה לגור בווקספורד. בין השנים 2006 ל-2008 למדה מרפי בבית הספר למשחק "Gaiety School of Acting" בדבלין.
קריירה

היא ידועה בעיקר מהופעתה בתפקיד שיבון דילייני בסדרת הדרמה "Love/Hate" של רשת RTÉ, עליו זכתה ב-2013 בפרס האקדמיה האירית לקולנוע ולטלוויזיה בקטגוריית השחקנית הטובה ביותר. עוד היא מוכרת מהופעתה בתפקיד אן גלאגר בסדרת הטלוויזיה עטורת השבחים "עמק האושר" של ערוץ BBC One.
בשנת 2017, החלה מרפי להופיע בעונה הרביעית של סדרת הפשע ההיסטורית "כנופיית ברמינגהאם".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | פילומנה | קתלין |  |
| 2014 | '71 (אנ') | בריג'יד |  |
| 2014 | Northmen: A Viking Saga | אינגהאם |  |
| 2017 | נקמה זרה (אנ') | מגי דאן |  |
| 2019 | אימפריית השחיתות | ג'מה קונלי |  |
| 2019 | Dark Lies the Island | שרה |  |
| 2020 | The Winter Lake | איליין |  |
| 2021 | Creation Stories | קייט הולמס |  |
| TBA | Joy | טרישה |  |
| TBA | Miss Pirie and Miss Woods |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | The Clinic | נטשה הלפין | פרק: "#7.3" |
| 2010 | Single-Handed | מייריד או'סאליבן | 3 פרקים |
| 2010–2014 | Love/Hate | שיבון דילייני | תפקיד ראשי (5 עונות); 27 פרקים |
| 2012 | עברייני על | גרייס | פרק: "#4.5" |
| 2013 | רחוב ריפר | אוולין פולי | פרק: "Dynamite and a Woman" |
| 2013–2014 | The Village | מרתה אלינגהם / מרתה ליין | תפקיד ראשי (2 עונות); 12 פרקים |
| 2014 | Quirke | דירדרי האנט | פרק: "The Silver Swan" |
| 2014–2023 | עמק האושר | אן גלאגר | תפקיד ראשי (3 עונות); 17 פרקים |
| 2015 | הממלכה האחרונה | איזולט | 3 פרקים |
| 2016 | To Walk Invisible | אן ברונטה | סרט טלוויזיה של BBC One |
| 2016 | מרד (אנ') | אליזבת באטלר | מיני-סדרה |
| 2017–2019 | כנופיית ברמינגהאם | ג'סי עדן (אנ') | 8 פרקים |
| 2022–הווה | Halo | מאקי | תפקיד ראשי (2 עונות); 17 פרקים |
| 2022 | Deadline | נטלי | מיני-סדרה |
| 2022 | פשע במעגל סגור (אנ') | סימון טרנר | 6 פרקים |
| 2023 | אובססיה | אנה ברטון | מיני-סדרה |
| TBA | Safe Harbor | סלואן |  |
| TBA | Atomic | לטיסיה | סדרה עתידית של Sky Atlantic (אנ') |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2010 | 4.48 פסיכוזה | אישה | Granary Theatre, קורק |
| 2010 | אילוף הסוררת | ביאנקה | פסטיבל שייקספיר בפארק (אנ') |
| 2011 | השחף | נינה | Loose Canon |
| 2011 | מותק של נעורים (אנ') | ג'סיקה | מחזאי: קנת' לונרגן |
| 2011 | גביע הכסף (אנ') | ג'סי טייטי | Druid Theatre Company, גולוויי מרכז לינקולן, ניו יורק |
| 2011 | Big Maggie | קייטי | Druid Theatre Company, גולוויי |
| 2011 | חזירי דיסקו | ראנט | יאנג ויק (אנ'), לונדון |
| 2011 | פיגמליון | אלייזה דוליטל | תיאטרון אבי, דבלין פרס התיאטרון של אייריש טיימס לשחקנית הטובה ביותר |
| 2014 | Our Few and Evil Days by | אדל | תיאטרון אבי, דבלין |
| 2016 | Arlington | איילה | פסטיבל האמנויות הבינלאומי של גולוויי (אנ') |
| 2017 | Arlington | איילה | St. Ann's Warehouse, ברוקלין, ניו יורק |
| 2018 | הסגן מאינישמור (אנ') | מאיריד | תיאטרון  נואל קאוורד (אנ'), וסט אנד |
הערות שוליים

↑  Charlie Murphy on IMDb
↑  O'Toole, Jason (10 בנובמבר 2012). "Nudity? No Problem. My Father, the comedian, Doesn't Mind One Bit'; She's the Daughter of a Born Again Christian, and a Churchgoer Herself. So How Does Love/Hate's Charlie Murphy Square That with the Sex, Violence and Nude Scenes in RTÉ's Hard-Hitting Gangland Drama?". Daily Mail. נבדק ב-20 בנובמבר 2013. {{cite news}}:  (עזרה)
↑  "Alumnus of the month, Charlie Murphy". The Gaiety School of Acting. נבדק ב-19 בנובמבר 2013. {{cite web}}:  (עזרה)
| --- | --- |
בקרת זהויות :  GND: 1088347118  ISNI: 0000 0004 6355 9952  LCCN: no2014146315  SUDOC: 221604189  VIAF: 11804874   WorldCat (עם VIAF): 11804874
חסידות סקרנביץ

.
רבי שמעון מסקרנביץ
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
חסידות סקרנביץ הייתה חסידות פולנית, ענף מחסידות וורקא. מקים החסידות היה רבי שמעון קאליש, בנו של רבי מנחם מנדל מוורקא.
תולדות החסידות

רבי שמעון קאליש נולד בשנת ה'תרי"ז והיה בנו השני של רבי מנחם מנדל ונכדו של רבי יצחק מוורקא. כבר בילדותו ניכר עליו שהוא בעל סגולות ומידות תרומיות, אך הוא ראה את עצמו כפשוט. כשנפטר אביו, פנו רוב החסידים אל תלמידו רבי דוב בעריש מביאלה והוא קיבל על עצמו את תפקיד האדמו"ר וכאשר הוא נפטר בשנת תרל"ו עבר שרביט האדמו"רות לגיסו של רבי שמעון - רבי יעקב דוד קאליש שנקרא "האדמו"ר מנדארזין" (בפולנית: Nadarzyn) וכשהוא הסתלק לבית עולמו בשנת תרמ"ז, פנו החסידים את רבי שמעון קאליש והוא הפך לאדמו"ר מסקרנביץ (בפולנית: Skierniewice). הוא ישב על כיסא האדמו"ר כארבעים שנה והיה ידוע בהליכותיו הצנועות. נפטר בכ' בתשרי תרפ"ז ונטמן בסקרנביץ, באוהל שנבנה לכבודו וקיים עד היום (הכתובת: Strobowska 32, 96-100 Skierniewice, פולין).
רבי שמעון שלח רבים מחסידיו לארץ ישראל, וקבוצה מחסידיו בנתה את העיר בני ברק, בהם ראש העיר הראשון, יצחק גרשטנקורן.
רבי שמעון קאליש נפטר לבית עולמו בחול המועד סוכות, ה'תרפ"ז.
חמישה מבניו כיהנו אחריו כאדמו"רים, ראה להלן.
כאשר רוב החסידים הלכו אחר רבי בעריש מביאלה, הלך מיעוטם אחר בנו הגדול של רבי מנחם מנדל - רבי שמחה בונים קאליש מאוטבוצק.
רבי יעקב דוד קאליש חיבר ספר בשם "ישרש יעקב". נפטר בה' בכסלו תרמ"ח. בנו רבי חיים, שהיה תלמידו של רבי בעריש ותלמידו של אביו, נסע אחר פטירתו לדודו רבי שמעון ולאחר פטירת דודו החל לכהן באדמו"רות. היה מפורסם כגדול בתורה. חיבר הגהות על ספרו של אביו ואת הספר רעיוני תורה. נפטר בה' באייר תרצ"א. ילדיו היו הרב דב, רב בביסקיט וחתניו בן דודו רבי ישראל יצחק קאליש ורבי צמח דוד איגר (בנו של רבי אברהם מלובלין).
בניו של רבי שמעון קאליש

רבי מרדכי מנחם קאליש מאוטבוצק. חתן רבי לוי יצחק גוטרמן מסיראטין (משושלת ראדזימין). עסק במסחר, ולאחר פטירת אביו החל לכהן באדמו"רות. התגורר גם בסקרנביץ ובוורשה. נפטר בי"ח באדר תרפ"ט.
רבי ישראל יצחק מסקרנביץ. חתן בן דודו רבי חיים מנדרזין. חסידיו נמנו באלפים. בשואה ברח ונתפס על ידי הגרמנים ונשלח למחנות בגרמניה ומשם נשלח לוורשה שם נפטר בכ' בחשוון תש"ב. חתנו היה הרב יצחק צבי שצדרוביצקי (בנו של רבי מאיר שלום מביאליסטוק).
רבי יוסף צבי, נולד בערך בשנת תרמ"ו. היה חתנו של רבי יצחק יעקב רבינוביץ מביאלא. היה רבה של קרטשוב משנת תרפ"ה, לאחר פטירת אביו אדמו"ר, כיהן כנשיא אגודת ישראל בוורשה. בשנת תרצ"ה עלה לארץ ישראל וכיהן כרבה של בני ברק עד לפטירתו בא' באדר תשי"ז. חסידיו פתחו בית כנסת גם ברחוב העבודה בתל אביב, הקיים עד היום. חתנו היה רבי מנחם נחום טברסקי (מגזע הורניסטייפול). דברי תורתו לוקטו על ידי הרב זאב דוד רייכמן בספר שארית יוסף.
רבי יעקב יהודה מבלוינה. היה חתנו של רבי ישראל אהרן מאופוטשנה (מגזע נישכיז). היה חסידו של אחיו הגדול רבי מרדכי מנחם, ולאחר פטירתו של אחיו כיהן זמן מועט באדמו"רות. נפטר בי"ט בתשרי תר"צ. נטמן באוהל אביו בסקרנביץ.
רבי דב מלוביטש. היה חתנו של רבי אברהם מזארוויצה (צאצא של רבי משה לייב מסאסוב). גם הוא היה חסידו של אחיו הגדול והחל לכהן אחר פטירתו. הקים ישיבה בשם "שם משמעון". בזמן השואה חסידיו שיחדו את הנאצים ב-50,000 דולר על מנת להצילו. הנאצים לקחוהו במטוס ונחתו באמצע הדרך שם הרגוהו עם משפחתו.
לקריאה נוספת

יצחק פערלאוו, ספר סקערניעוויץ, ארגון יוצאי סקרניביץ בישראל 1955.
יצחק אלפסי, החסידות, מעריב 1977, עמ' 183–184.
בית החסידים סקרנביץ בשדליץ מתוך ספרו של יצחק גרשטנקורן "זכרונותי על בני ברק", באתר ארגון יוצאי שדליץ.
מספר זהות

מספר זהות הוא מספר (אך לעיתים כולל גם אות או אותיות) שממשלות במדינות רבות משתמשות בו על מנת לזהות כל אחד מאזרחיהן ותושביהן, זאת למטרות שונות כמו עבודה, מיסוי, בנקאות והטבות. המספרים מהווים מזהה ייחודי המקושר במסד נתונים מה שמפחית ומונע את הסיכוי לזיהוי שגוי של אדם, מספר זה בדרך כלל מופיע בתעודת הזהות של האדם.
מספר מדינות העניקו לכל אזרח מספר אישי למטרה מסוימת אך בפועל מספר זה נהייה למספר זהות, לדוגמת ארצות הברית שפיתחה מערכת מספר ביטוח לאומי כאמצעי לארגון חלוקת קצבת רווחה.
במדינות רבות מספר הזהות כולל גם ספרת ביקורת, לשם איתור טעות בהקלדתו.
מספר הזהות הוא ביסודו מספר חסר משמעות, אך לעיתים ניתנת משמעות לחלק מספרותיו, למשל לזיהוי המחוז שבו ניתן מספר זה. כיוון שאדם נדרש להציג את מספר הזהות שלו בפני גורמים רבים, מתן משמעות לספרות במספר הזהות עלול להיחשב לפגיעה בפרטיות.
בישראל

בישראל לכל אדם מוענק מספר זהות מיד לאחר לידתו או עלייתו לישראל או הפיכתו לתושב קבע בה. בשנות המדינה הראשונות מספרי זהות שהונפקו היו בני ארבע, חמש ושש ספרות. בתחילת שנות השישים, הונפקו מספרי זהות בני שבע ספרות ולמספרי הזהות הקצרים נוספה קידומת בת אות אחת מהאותיות א' עד ה' ו-ז' (מימין למספר). במרוצת הזמן, עם הנהגת מיכון משרדי בישראל, חדלו מנוהל זה ומספרי הזהות בתעודות לא כללו יותר אותיות (האות הומרה בערכה הגימטרי משמאל למספר, לדוגמה: המספר ה/1234 הוחלף למספר 05001234).
בתחילת שנות השבעים, כשהבשיל עידן המחשוב, הורחבו מספרי הזהות למספרים בני תשע ספרות, כאשר הספרה האחרונה (מימין) היא ספרת ביקורת, ואילו משמאל הוספו אפסים במידת הצורך על-מנת להשלים את מספר הספרות לתשע. הטמעתה של ספרת הביקורת נמשכה שנים רבות, ונכון ל-2023 עדיין ישנם מקרים אשר אדם מוסר את מספר הזהות שלו, והוא נשאל, כדי להסיר ספק, האם המספר כולל את ספרת הביקורת.
הערות שוליים

↑  דוגמה להתייחסות לכך: אינך צריר לסגור את העסק שלך, מעריב, 30 ביוני 1976
תיאו אוון

| --- | --- |
אין תמונה חופשית
 לידה:  26 בנובמבר 1997 (בן 27) ניקוסיה, קפריסין קפריסין 
 שם לידה:  אוונגלוס תיאודורו   Ευάγγελος Θεοδώρου
 שם במה:  Theo Evan 
 תקופת הפעילות:  מ-2021
 מקום לימודים:  מכללת ברקלי למוזיקה 
 עיסוק:  זמר-יוצר, רקדן, שחקן
 סוגה:  רגאטון, מוזיקת דאנס אלקטרונית
 שפה מועדפת:  יוונית, אנגלית 
 
אוונגלוס תיאודורו (ביוונית: Ευάγγελος Θεοδώρου; נולד ב-26 בנובמבר 1997), המוכר בשם הבמה תיאו אוון (Theo Evan), הוא זמר-יוצר, רקדן ושחקן קפריסאי. תיאודורו עתיד לייצג את קפריסין באירוויזיון 2025, שיתקיים בבזל שבשווייץ עם השיר "Shh".
ביוגרפיה

אוון נולד בעיר ניקוסיה, למשפחה קפריסאית ממוצא יווני. בגיל 7 החל לעסוק בריקוד ובשירה, והיה שר במקהלת בית הספר. בשנות נעוריו החל להתנסות גם בכתיבת שירים. במקביל לכך, הופיע בהפקות תיאטרון רבות והשתתף בתחרויות כישרונות. על אוון נכתב כי הוא שואב השראה בסגנונו המוזיקלי "מסטרומאה ועד מייקל ג'קסון", וכן מסוגת הרגאטון.
לאחר שסיים את לימודיו בבית הספר האנגלי שבניקוסיה (אנ'), אוון עבר לארצות הברית, שם למד מוזיקה ואומנויות הבמה במכללת ברקלי למוזיקה שבבוסטון, מסצ'וסטס. בשנת 2021 הוציא לאור את הסינגל הראשון שלו, "The Wall". שנה לאחר מכן הופיע כניצב בפרק בעונתה השנייה של סדרת הטלוויזיה האמריקאית "אופוריה".
ב-2 בספטמבר 2024 נחשף כי אוון נבחר לייצג את קפריסין באירוויזיון 2025.
דיסקוגרפיה

| שם | שנה | אלבום |
| --- | --- | --- |
| "The Wall" | 2021 | לא מתוך אלבום |
| "So Cold" | 2022 | לא מתוך אלבום |
| "Burn Us Down" | 2022 | לא מתוך אלבום |
| "Save Me from Myself" | 2023 | לא מתוך אלבום |
| "Dark Side" | 2023 | לא מתוך אלבום |
| "The Cost of Losing You" | 2024 | לא מתוך אלבום |
| "Fading Dreams" | 2024 | לא מתוך אלבום |
הערות שוליים

↑  "Αυτός είναι ο εκπρόσωπος της Κύπρου για τη Eurovision 2025" [This is the representative of Cyprus for Eurovision 2025]. iefimerida.gr (ביוונית). 2 בספטמבר 2024. נבדק ב-2 בספטמבר 2024. {{cite web}}:  (עזרה)
1 2  Argyriou, Giannis (2024-09-02). "Κύπρος: Με τον Theo Evan και με πολλές φιλοδοξίες στην Eurovision 2025!". Eurovision News | Music | Fun (ביוונית). נבדק ב-2024-09-04.
↑  Campos, Patri (2 בספטמבר 2024). "Chipre es el primero: Theo Evan representará al país en Eurovisión 2025" [Cyprus is the first: Theo Evan will represent the country at Eurovision 2025] (בEuropean Spanish). RTVE. נבדק ב-2 בספטמבר 2024. {{cite web}}:  (עזרה)
↑  Adams, William Lee (2 בספטמבר 2024). "Theo Evan is Cyprus' Eurovision 2025 singer". Wiwibloggs. נבדק ב-2 בספטמבר 2024. {{cite web}}:  (עזרה)
↑  "Theo Evan will represent Cyprus at Eurovision 2025". eurovision.tv. European Broadcasting Union. 2 בספטמבר 2024. נבדק ב-2 בספטמבר 2024. {{cite web}}:  (עזרה)
| --- | --- |
בקרת זהויות :  MusicBrainz: 92b5c34a-ba8c-42fd-ac57-1f209356f47a
יאיר קולס

| --- | --- |
 מדינה:  ישראל 
 השתייכות:   צבא הגנה לישראל
 דרגה:    תת-אלוף
 תפקידים בשירות
 קצין המודיעין של פיקוד המרכז  מזכיר צבאי לשר הביטחון
 פעולות ומבצעים
 האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע שובו אחים    מבצע צוק איתן
 תפקידים אזרחיים
 ראש סיב"ט במשרד הביטחון
 
יאיר קולס הוא קצין צה"ל במילואים בדרגת תת-אלוף אשר מכהן כראש סיב"ט במשרד הביטחון. בעבר כיהן כמזכיר צבאי לשר הביטחון וקצין מודיעין של פיקוד המרכז.
ביוגרפיה

קולס התגייס לצה"ל ושירת כלוחם בצנחנים ודובדבן. בשנת 2002 מונה לראש לשכת הרמטכ"ל, תחת פיקודו של רא"ל משה (בוגי) יעלון. בשנת 2005 מונה לתפקיד קצין המודיעין של אוגדת אזור יהודה ושומרון. בשנת 2008 הועלה לדרגת אל"ם ומונה לראש זירה בחטיבת ההפעלה המבצעית באגף המודיעין. בשנת 2010 מונה לתפקיד קצין המודיעין הפיקודי של פיקוד המרכז. בשנת 2013 מינה שר הביטחון משה יעלון את קולס לתפקיד מזכירו הצבאי, הוא כיהן בתפקיד בעת כניסתו של אביגדור ליברמן לתפקיד וסיים את תפקידו ב-11 באוקטובר 2018 ופרש מצה"ל לאחר 31 שנות שירות.
ב-13 ביוני 2019 מונה לראש סיב"ט במשרד הביטחון על ידי אודי אדם. באוגוסט 2022 הודיע על כוונתו לעזוב את התפקיד, אך לאחר חילופי מנכ"לים במשרד בעקבות החלפת שר ביטחון, הוחלט להאריך את כהונתו.
הערות שוליים

↑  אל"מ יאיר קולס יהיה המזכיר הצבאי של שר הביטחון יעלון, באתר ynet, 12 באפריל 2013
↑   תא"ל עופר וינטר מונה למזכיר הצבאי של שר הביטחון, באתר צה"ל, 11 באוקטובר 2018
↑  מערכת אתר משרד הביטחון, ראש סיבט חדש: תא"ל (מיל') יאיר קולס, באתר www.mod.gov.il, ‏13/06/2019
ערך זה הוא קצרמרבנושא אישים. אתם מוזמנים לתרום לוויקיפדיה ו.
גרד פון רונדשטט

| --- | --- |

גרד פון רונדשטט, 1932
 לידה:  12 בדצמבר 1875 אשרסלבן, הקיסרות הגרמנית הקיסרות הגרמנית
 פטירה:  24 בפברואר 1953 (בגיל 77) הנובר, גרמניה המערבית גרמניה המערבית
 מקום קבורה:  Stadtfriedhof Stöcken 
 מדינה:  גרמניה 
 השכלה:  האקדמיה הצבאית הפרוסית 
 צאצאים:  Hans Gerd von Rundstedt 
 השתייכות:  הקיסרות הגרמנית הקיסרות הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1892–1945 (כ־53 שנים)
 דרגה:   גנרל-פלדמרשל
 תפקידים בשירות
 מפקד דיוויזיית הפרשים ה-2   מפקד הדיוויזיה ה-3 של הרייכסווהר   מפקד קבוצת הארמייה הראשונה   מפקד קבוצת ארמיות דרום   מפקד קבוצת ארמיות A   מפקד קבוצת ארמיות דרום   מפקד הפיקוד המערבי
 פעולות ומבצעים
 מלחמת העולם הראשונה  מלחמת העולם השנייה הפלישה לפולין  המערכה על צרפת  מבצע ברברוסה  קרב הארדנים
 עיטורים
   צלב האבירים של צלב הברזל עם עלי אלון וחרבות   צלב הברזל דרגה ראשונה   צלב הברזל דרגה שנייה   אות הפלישה לחבל הסודטים   אות מסדר מיכאל הקדוש (רומניה)   מסדר הבז הלבן
 
קרל רודולף גרד פון רונדשטט (בגרמנית: Karl Rudolf Gerd von Rundstedt‏; 12 בדצמבר 1875 – 24 בפברואר 1953) היה קצין בכיר בוורמאכט בדרגת גנרל-פלדמרשל. שימש בתפקידי מפתח בשלושה מבצעים משמעותיים: כיבוש צרפת בשנת 1940, מבצע ברברוסה – הפלישה לברית המועצות בשנת 1941, והקרב על הבליטה אל מול בעלות הברית המערביות בשנת 1944. במרץ 1945 הודח על ידי היטלר משירות פעיל. לאחר המלחמה הואשם בביצוע פשעי מלחמה, אך לא הועמד לדין בשל בריאותו הרופפת.
קורות חיים > קריירה מוקדמת

רונדשטט נולד למשפחה פרוסית אריסטוקרטית באשרסלבן, והיה בנו של קצין הפרשים, גנרל מיור גרד פון רונדשטט. הוא התגייס לצבא הקיסרי בשנת 1892, כאשר נרשם ללימודים באקדמיה צבאית, והצטרף לרגימנט הרגלים ה-83 (נסיכות הבוחר מהסן ה-3 - פון ויטיך). בשנים 1903–1906 הוא למד באקדמיית המלחמה הפרוסית, ובשנת 1907 הוא מונה לקצין במטה הכללי. בשנת 1909 הוא הועלה לדרגת האופטמן, ובשנת 1912 הוא מונה למפקד פלוגה ברגימנט הרגלים ה-171 (אלזס העליונה ה-2).
עם פרוץ מלחמת העולם הראשונה שירת במטה דיוויזיית המילואים ה-22, שהייתה חלק מקורפוס המילואים ה-4 בארמייה הראשונה, וזמן קצר לאחר פרוץ המלחמה הוא הועלה לדרגת מיור. ב-1915 עבר לחזית המזרחית, אשר התאפיינה, בניגוד לחזית המערבית, בקרבות תנועה ולא במגננה, ובשנת 1918 הוא שימש כקצין אג"ם בקורפוס ה-15.
לאחר המלחמה נותר רונדשטט בצבא המקוצץ, הרייכסווהר שלאחר הסכם ורסאי, אשר כלל רק 100,000 חיילים. בשנת 1920 הוא מונה לראש מטה דיוויזיית הפרשים ה-3 בקאסל בדרגת אוברסט לויטננט, ובשנת 1923 הועלה לדרגת אוברסט. בשנת 1925 הוא מונה למפקד רגימנט הרגלים ה-18 במינסטר, ובשנת 1927 הוא הועלה לדרגת גנרל מיור. בשנת 1928 פון רונדשטט מונה למפקד דיוויזיית הפרשים ה-2 בברסלאו, ובשנת 1929 הוא הועלה לדרגת גנרל לויטננט. בשנת 1932 פון רונדשטט הועלה לדרגת גנרל חיל הרגלים ומונה למפקד המחוז הצבאי השלישי בברלין ולמפקד הדיוויזיה ה-3 של הרייכסווהר, ומאוחר יותר מונה למפקד קבוצת הארמייה הראשונה בברלין. במהלך אותה שנה איים בהתפטרות כאשר קנצלר גרמניה, פרנץ פון פאפן, הורה על טיהור פוליטי בצבא, ופיטורי הקצינים האוהדים את המפלגה הנאצית. לאחר עליית הנאצים לשלטון ראה באור דומה את הפעולות שפעלה המפלגה על מנת להביא לנאציפיקציה של הצבא.
ב-1 במרץ 1938 הוא הועלה לדרגת גנרל אוברסט. בשנת 1938 התחוללה "פרשת בלומברג-פריטש". שר המלחמה ורנר פון בלומברג הואשם בשערוריית מין בכך שאשתו הטרייה הייתה בעברה זונה. פרשה זו הביאה לפרישתו. מפקד הצבא הגרמני, ורנר פון פריטש, מצא עצמו עד מהרה במרכזה של שערורייה נוספת, שכפי הנראה ניזומה על ידי ריינהארד היידריך והיינריך הימלר, בה הואשם בקיום יחסים עם זונה ממין זכר ותשלום דמי לא יחרץ. סילוקם של פריטש ובלומברג הביא לכך שהיטלר לקח על עצמו את הפיקוד העליון של הצבא הגרמני, הקים את ה-OKW עם וילהלם קייטל בראשו, והדיח משורותיו את כל הגנרלים שנראו כבלתי מתאימים למשטר החדש, וביניהם רונדשטט.
עם פרוץ מלחמת העולם השנייה בשנת 1939 גויס רונדשטט מחדש לצבא. כאשר עזב את הצבא קיבל דרגת אוברסט (אלוף-משנה) של כבוד של רגימנט הרגלים ה-18 בשורותיה לחם. במהלך כל המלחמה ענד רונדשטט את דרגות האוברסט, ולא דרגות בכירות יותר להן היה זכאי. הוא קיבל את הפיקוד על "קבוצת ארמיות דרום" בזמן כיבושה של פולין, ובכך הצטיין.
קורות חיים > תפקידו בכיבוש צרפת

בנובמבר 1939 הגיע רונדשטט לעיר קובלנץ וקיבל את הפיקוד על "קבוצת ארמיות A" שהייתה פרושה אל מול יער הארדנים בבלגיה. ראש המטה של רונדשטט היה אריך פון מאנשטיין. פון מאנשטיין הגה רעיון שבעזרתו של רונדשטט גרם לקבלת תוכנית "אבחת מגל" לכיבושה של צרפת. התוכניות השונות שהעלה המטה הכללי עברו לעיונם של רונדשטט ומאנשטיין, ואלה נתנו לפקודת המבצע "מקרה צהוב" את צורתה הסופית, והמבריקה. הייתה זו חשיבה צבאית יוצאת דופן ומקורית, אשר הצליחה לקבל את תשומת לבו, ולבסוף את הסכמתו של היטלר, ועמדה בניגוד לקיפאון המחשבתי המוחלט של המפקדים הצרפתים שעמדו מולם.
עיקר התוכנית - פעולות הסחה באגף הימני של הכוחות, אשר ימשכו את בעלות הברית לתוך בלגיה, ובה בעת מבקע משוריין באגף השמאלי, תוך כיבוש העיר סדאן, ודהרה אל הים, על מנת לכתר את כוחות בעלות הברית בין האגף הימני של הכוחות ובין הים. שמה של התוכנית "איבחת מגל" הראה את התנופה והמחץ שייחסו לה הוגיה. וזאת כאשר מולם ניצבו אבירי המגננה הסטאטית מבית המרשל אנרי פיליפ פטן אשר הציבו את צבאם מאחורי מכשול נייח - קו מאז'ינו והעריכו כי די יהיה בכך לניהול מלחמה בעידן המטוס והטנק.
עם פרוץ הקרבות במאי 1940 עמד רונדשטט בראש "קבוצת ארמיות A", אשר להן ניתן התפקיד העיקרי בפקודת המבצע, המעבר דרך יער הארדנים, אל עבר נהר המֶז וכיבוש העיר סדאן. הקבוצה כללה שבע דיוויזיות פאנצר מתוך 10 דיוויזיות הפאנצר של הוורמאכט. על פי התוכנית האגרוף המשוריין היה עתיד להכות בצבאות הטריטוריאליים ובאנשי המילואים הצרפתים מדרג ב' שעמדו מולם באזור הנהר מֶז והעיר סדאן.
ב-14 במאי 1940, הדיוויזיות המשוריינות, בפיקודו של הגנרל היינץ גודריאן חצו את נהר המֶז, ויצרו מבקע עמוק בחזית הצרפתית, תוך שהן מתחילות בשעטה אל הים, לכיתור הכוחות הבריטיים והצרפתיים אשר נכנסו, על פי תוכנית בעלות הברית המקורית, שכונתה "תוכנית D", אל שטח בלגיה.
התוכנית המבצעית וביצועה על ידי רונדשטט היו מופת למנהיגות צבאית, אלא שעם התקדמותם של הכוחות החל רונדשטט, שהיה זהיר מטבעו, לפקפק ביכולת השרידות של כוחות השריון הפועלים באורח עצמאי עמוק בשטח האויב, ובקווי אספקה ארוכים ובלתי רציפים. לזהירות זו היה שותף אדולף היטלר. אל מול רונדשטט הזהיר עמדו דרגים זוטרים יותר ונלהבים, החל ממפקדי הקורפוסים כגודריאן שפעלו בשדה הקרב בצורה כמעט עצמאית, דרך מפקדי "קבוצות השריון" ומפקדי הארמיות, שהיו אף הם נלהבים להתקדם. ב-17 במאי הורה רונדשטט לגודריאן לעצור, אלא שהפקודה, שעברה מספר דרגי משנה עד שהגיעה לגודריאן, איפשרה "סיור אלים". גודריאן פירש את הפקודה באופן חופשי למדי, הותיר את מפקדת הקורפוס מאחור, כאשר גוף הקורפוס, דיוויזיות הפאנצר עצמן, הפכו כולן ל"סיור אלים" והמשיכו בשעטה אל הים.
ב-24 במאי כאשר היה ברור כי הגרמנים מצויים במרוץ אל התעלה אל מול הכוחות הבריטים והצרפתים המבקשים להתפנות דרך הים אל האי הבריטי, הורה היטלר שוב לכוחותיו לעצור. אל מול מפקדי השדה כגודריאן, אשר הבינו כי כוחו של האויב נשבר, היה רונדשטט שבוי בידי זהירותו, והעדיף לפעול באופן זהיר, ולא לשעוט אל הבלתי נודע. הייתה זו עצירה זו של הטנקים הגרמנים אשר איפשרה את מבצע דינמו - פינוי חיל המשלוח הבריטי וכוחות צרפתיים נוספים דרך העיר דנקרק אל בריטניה, דבר שאיפשר את עמידתה של בריטניה לאחר נפילת צרפת. רונדשטט הוא בין האחראים הראשיים לפקודת העצירה.